## Zakon o izmjenama i dopunama Zakona o boravišnoj pristojbi

### NN 30/1994 (15.4.1994.), Zakon o izmjenama i dopunama Zakona o boravišnoj pristojbi

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O BORAVIŠNOJ PRISTOJBI

Proglašavam Zakon o izmjenama i dopunama Zakona o boravišnoj pristojbi,
koji je donio Zastupnički dom Sabora Republike Hrvatske na sjednici dana
30. ožujka 1994. godine.

Broj : PA4-52/1-94.

Zagreb, 6. travnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o boravišnoj pristojbi

Članak 1.

U Zakonu o boravišnoj pristojbi ("Narodne novine, br. 27/91. i
109/93.) članak 1. mijenja se i glasi: "Građanin koji u turističkom
mjestu izvan svog prebivališta koristi uslugu noćenja u smještajnom objektu
u kojem se obavlja ugostiteljska ili turistička djelatnost (u daljnjem
tekstu: smještajni objekt) plaća boravišnu pristojbu. Smještajnim objektom
u smislu ovoga Zakona razumijeva se: hotel, pansion, motel, turistički
apartman, odmaralište, odmaralište za djecu i mladež, kamp, kuća i stan
za odmor, soba za iznajmljivanje, Iječilište, planinarski dom, prenoćište,
vez u luci nautičkog turizma (sidrištu, privezištu, turističkoj luci, marini
i nautičkom centru) i svi drugi objekti u kojima se gradanima pružaju usluge
noćenja."

Članak 2.

Iza članka 1. dodaje se članak l a. koji glasi: "Članak 1 a. Boravišnu
pristojbu plaća vlasnik kuće ili stana za odmor u turističkom mjestu i
sve osobe koje borave u toj kući ili stanu. Osobe iz stavka I. ovoga članka
boravišriu pristojbu plaćaju kada u kući i stanu za odmor u turističkom
mjestu borave u razdoblju od 15. lipnja do 15. rujna. Boravišnu pristojbu
plaća i vlasnik plovila koje se nalazi na vezu u luci nautičkog turizma
kada boravi na plovilu te sve osobe koje borave na tom plovilu. Kućom ili
stanom za odmor, iz stavka 1. ovoga članka, smatra se svaka zgrada ili
stan, koji se koriste sezonski ili povremeno. Kućom za odmor, u smislu
ovoga Zakona, ne smatraju se gospodarske zgrade koje služe za smještaj
poljodjelskih strojeva, alata i slično."

Članak 3.

Članak 2. mijenja se i glasi: "Boravišnu pristojbu ne plaćaju:

1. djeca do dvanaest godina starosti,

2. slijepe i gluhe osobe i osobe s tjelesnim invaliditetom,

3. sudionici školskih izleta organiziranih od strane školske ustanove,

4. osobe upućene na liječenje u lječilište od strane zdravstvene ustanove,

5. dugogodišnji stalni gosti u turističkom mjestu zaslužni za unapredenje
turizma, na prijedlog mjesnog odbora, a po posebnoj odluci turističkog
vijeća turističke zajednice,

6. pripadnici Ministarstva unutarnjih poslova i Ministarstva obrane,
kada noće u smještajnom objektu. a nalaze se na obavljanju službenih zadaća,

7. sezonski radnici s prijavljenim boravkom u turističkom mjestu,

8. putnici na putničkom brodu u medunarodnom pomorskom prometu kada
se brod nalazi u sidrištu ili vezu u luci,

9. vlasnici izvorne stare obiteljske kuće, stečene nasljedivanjem od
ostavitelja koji je imao prebivalište u turističkom mjestu i članovi njegove
uže obitelji kada borave u toj kući."

Članak 4.

Članak 3. mijenja se i glasi: "Osobe od 12 do navršenih 18 godina
starosti, plaćaju boravišnu pristojbu umanjenu za 50%."

Članak 5.

Iza članka 3. dodaju se članci 3a. i 3b. koji glase: "Članak 3a.
Vlasnik iz članka 1a. stavka 1. ovoga Zakona i članovi njegove uže obitelji,
plaćaju boravišnu pristojbu umanjenu za 70%. Članovima uže obitelji vlasnika
kuće i stana za odmor u smislu ovoga Zakona smatraju se supružnik, djeca,
pastorčad, usvojenici, roditelji i usvojitelji.

Članak 3b. Boravišna pristojba plaća se po svakom ostvarenom noćenju,
ako ovim Zakonom nije drukčije odredeno. Boravišnu pristojbu pod jednakim
uvjetima plaćaju i strani državljani. Na strane državljane ne primjenjuju
se odredbe članka 3a. i 7a. ovoga Zakona."

Članak 6.

Članak 4. mijenja se i glasi: "Osobe iz članka 2. točke 1., 2.,
3., 4., 6., 7.. 8. i 9. ovoga Zakona dokazuju pravo na oslobadanje od plaćanja
boravišne pristojbe, a osobe iz članka 3. i 3a. dokazuju pravo na plaćanje
umanjenog iznosa boravišne pristojbe potvrdama odgovarajućih ustanova,
liječničkim svjedodžbama i sličnim ispravama te iskaznicama udruženja građana."

Članak 7.

U članku 5. iza stavka 1. dodaje se stavak 2. koji glasi: "Razdoblje
glavne sezone, predsezone i posezone u turističkim mjestima utvrdit će
ministar turizma na prijedlog županijske skupštine."

Članak 8.

Članak 6. mijenja se i glasi: "Boravišna pristojba je prihod turističkih
zajednica. Prikupljena sredstva boravišne pristojbe raspoređuju se:

1. 65% sredstava turističkoj zajednici općine ili grada, od čega:

- 30% sredstava turistička zajednica doznačuje općini ili gradu na području
kojih je osnovana,

- od preostalih sredstava s 20% turistička zajednica raspolaže za svoje
potrebe, a s 80% sredstava raspolaže za potrebe turističkog mjesta.

2. 10% sredstava turističkoj zajednici županije,

3. 25% sredstava Hrvatskoj turističkoj zejednici. Sredstva iz stavka
2. točke 1. alineje 1. ovoga članka općina ili grad koriste za uredivanje
naselja u funkciji turizma. Godišnji program korištenja sredstava iz stavka
2. točke 1. alineje 2. ovoga članka turistička zajednica prihvaća i provodi
uz pribavljeno mišljenje općinskog ili gradskog poglavarstva. Odredbe ovoga
Zakona koje se odnose na turističku zajednicu općine ili grada i županije,
odgovarajuće se primjenjuju na turističku zajednicu Grada Zagreba Odredbe
ovoga Zakona koje se odnose na turističku zajednicu općine ili grada odgovarajuće
se primjenjuju na turističku zajednicu mjesta ukoliko je osnovana sukladno
posebnom zakonu "

Članak 9.

Iza članka 6. dodaje se članak 6a. koji glasi: "Članak 6a. Turistička
zajednica općine ili grada sredstva boravišne pristojbe koja pripadaju
turističkom mjestu, tijekom poslovne godine raspoređuje sukladno godišnjem
programu rada i financijskom planu i njihovom izvršenju u turističkom mjestu.
Turistička zajednica općine ili grada sredstva boravišne pristojbe koristi
za poboljšanje uvjeta boravka turista u turističkom mjestu, za promicanje
turizma na području općine ili grada, te za redovitu djelatnost turističke
zajednice."

Članak 10.

Članak 7. mijenja se i glasi: "Pravne i fizičke osobe, koje pružaju
uslugu noćenja u smještajnim objektima naplaćuju boravišnu pristojbu istodobno
s naplatom pružene usluge. Iznimno od odredbe stavka 1. ovoga članka pravne
i fizičke osobe koje pružaju uslugu stalnog veza u luci nautičkog turizma,
boravišnu pristojbu mogu naplatiti i prilikom naplate bilo koje usluge
koju pružaju korisniku stalnog veza. U računu za pružene uslugu iz stavka
1. i 2. ovoga članka posebno se označuje iznos naplaćene boravišne pristojbe,
a u slučaju iz članka 2. ovoga Zakona navodi se osnova za oslobođenje od
plaćanja, te u slučajevima iz članka 3. i 3a. ovoga Zakona navodi se i
osnova za plaćanje umanjenog iznosa boravišne pristojbe."

Članak 11.

Iza članka 7. dodaje se članak 7a. koji glasi: " Članak 7a. Vlasnik
iz članka la. stavka 1. ovoga zakona, za razdoblje od 15. lipnja do 15.
rujna može, za sebe i članove uže obitelji, boravišnu pristojbu platiti
u paušalnom iznosu, kako slijedi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Boravišna pristojba u DEM Razred turističkog za dva člana za svakog sljedećeg
mjesta (po osobi) člana (po osobi) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
A 15 6 B 12 5 C 10 4 D 7,5 3 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Boravišna pristojba u ostalim mjestima koja nisu razvrstana u razrede
uplaćuje se sukladno D razredu turističkog mjesta. Boravišna pristojba
plaća se u protuvrijednosti domaće valute u odnosu na DEM po srednjem tečaju
Narodne banke Hrvatske na dan uplate. Vlasnik iz stavka 1. ovoga članka
dužan je paušalni iznos boravišne pristojbe uplatiti do 15. srpnja tekuće
godine na uplatni račun turističke zajednice općine, grada i turističke
zajednice mjesta, a ukoliko one nisu osnovane, paušalni iznos boravišne
pristojbe vlasnik je dužan uplatiti na uplatni račun "Hrvatske turističke
zajednice."

Članak 12.

Članak 8. mijenja se i glasi: "Pravna i fizička osoba iz članka
7. stavka 1. i 2. ovoga Zakona uplaćuje boravišnu pristojbu u roku od pet
dana po isteku svakog tjedna, na uplatni račun turističke zajednice općine,
grada ili turističke zajednice mjesta. Pravna i fizička osoba koja naplatu
boravišne pristojbe obavlja s naplatom usluge pružene putem pisanog ugovora,
iznos boravišne pristojbe uplaćuje tri dana nakon naplate računa za pruženu
uslugu, a najkasnije u roku od trideset dana od posljednjeg dana boravka
gradanina u smještajnom objektu. Vlasnik iz članka l a. ovoga Zakona, dužan
je platiti boravišnu pristojbu turističkoj zajednici u roku iz stavka 1.
ovoga članka, po završenom boravku u Turističkom mjestu. Turistička zajednica
iz stavka 1. ovoga članka dužna je tri dana po proteku zakonom utvrđenog
roka, prispjela sredstva boravišne pristojbe doznačiti korisnicima iz članka
6. ovoga Zakona. Ako turistička zajednica iz stavka 1. ovoga članka nije
osnovana, osobe iz stavka 1. 2. i 3. ovoga članka, dužne su naplaćenu boravišnu
pristojbu uplatiti u zakonom utvrđnom roku, Hrvatskoj turističkoj zajednici.
Hrvatska turistička zajednica sredstva boravišne pristojbe iz stavka 5.
ovoga članka rasporedit će sukladno članku 6. ovoga Zakona."

Članak 13.

Iza članka 8. dodaje se članak 8 a. koji glasi: "Članak 8a. Pravne
i fizičke osobe koje pružaju uslugu noćenja u smještajnom objektu dužne
su u roku od 24 sata po dolasku prijaviti turističkoj zajednici općine,
grada ili njihovim podružnicama ili turističkoj zajednici mjesta sve osobe
kojima se pruža usluga noćenja u smještajnom objektu, te u roku od 24 sata
odjaviti njihov boravak. Vlasnici iz članka l a. ovoga Zakona dužni su
u roku iz stavka 1. ovoga članka turističkoj zajednici općine, grada ili
njihovim podružnicama ili turističkoj zajednici mjesta prijaviti svoj boravak
ili boravak svih ostalih osoba, te odjaviti njihov boravak. Vlasnik iz
članka l a. stavka 1. ovoga Zakona obvezan je prijaviti boravak osoba samo
u razdoblju od 15. lipnja do 15. rujna Način vođenja popisa osoba iz stavka
1. i 2. ovoga članka, te oblik i sadržaj obrasca prijave, propisat će ministar
turizma. Podaci iz stavka 1. i 2. ovoga članka mogu se koristiti samo u
statističke svrhe."

Članak 14.

U članku 9. stavak 2. mijenja se i glasi: "Pravnoj i fizičkoj osobi
koja pruža usluge nočenja u smještajnom objektu, te vlasnicima iz članka
l a. ovoga Zakona koji u propisanom roku turističkoj zajednici iz članka
8a stavka 1. ovoga Zakona ne uplate sredstva boravišne pristojbe, turistički
inspektor rješenjem će naložiti da sredstva boravišne pristojbe uplate
turističkoj zajednici."

Članak 15.

Članak lo. mijenja se i glasi: "Novčanom kaznom u protuvrijednosti
domaće valute od 1.000 do 3.000 DEM kaznit će se za prekršaj pravna osoba
koja pruža usluge noćenja u smještajnom objektu ako:

1. u svakom pojedinačnom slučaju ne naplati boravišnu pristojbu istodobno
s naplatom usluge noćenja u smještajnom objektu ili kod naplate bilo koje
usluge korisniku stalnog veza te iznos boravišne pristojbe posebno ne označi
na računu (članak 7. stavak 1., 2. i 3.),

2. boravišnu pristojbu ne uplati u roku od pet dana po isteku svakog
tjedna na poseban uplatni račun turističke zajednice općine, grada ili
turističke zajednice mjesta (članak 8. stavak 1.) ili ako sredstva boravišne
pristojbe ne doznači u roku od tri dana nakon naplate računa, a najkasnije
u roku od 30 dana po pruženoj usluzi (članak 8. stavak 2.),

3. ne prijavi boravak građanina koji koristi uslugu noćenja u smještajnom
objektu sukladno članku 8a. stavku 1. ovoga Zakona. Za prekršaj iz stavka
1. ovoga članka kaznit će se i odgovorna osoba u pravnoj osobi novčanom
kaznom u protuvrijednosti domaće valute od 100 do 500 DEM. Novčanom kaznom
u protuvrijednosti domaće valute od 500 do 1.000 DEM za prekršaje iz stavka
1. ovoga članka kaznit će se fizička osoba koja pruža usluge noćenja u
smještajnim objektima."

Članak 16.

Iza članka 10. dodaje se novi članak 10a. koji glasi "Članak loa.
Novčanom kaznom u protuvrijednosti domaće valute od 100 do 500 DEM kaznit
će se za prekršaj vlasnik kuće i stana za odmor u turističkom mjestu, koji
turističkoj zajednici iz članka 8a. stavka 2. ovoga Zakona ne prijavi svoj
boravak ili boravak ostalih osoba u tom objektu u razdoblju od 15. lipnja
do 15. rujna tekuće godine. Novčanom kaznom iz stavka 1. ovoga članka kaznit
će se za prekršaj i vlasnik plovila koje se nalazi na vezu u luci nautičkog
turizma koji turističkoj zajednici iz članka 8a. stavka 2. ovoga Zakona
ne prijavi svoj boravak ili boravak ostalih osoba na plovilu."

Članak 17.

Dosadašnji članak 10a. postaje članak 10b., mijenja se i glasi : "Iznos
novćanih kazni iz članka 10. i 10a. ovoga Zakona obračunat će se po srednjem
tećaju DEM Narodne banke Hrvatske na dan naplate kazne."

Članak 18.

Hrvatska turistička zajednica dužna je sredstva boravišne pristojbe
iz članka 8. stavka 5. ovoga Zakona pripadajuća turističkoj zajednici općine
ili grada, turičtičkoj zajednici mjesta, te turističkoj zajednici županije,
prikupljena tijekom poslovne godine do dana osnivanja turističke zajednice,
doznačiti na zahtjev turističkoj zajednici. Sredstva boravišne pristojbe
iz stavka 1. ovoga članka Hrvatska Turistička zajednica dužna je doznačiti
turističkoj zajednici iz stavka 1. ovoga članka u roku od 30 dana od podnošenja
zahtjeva.

Članak 19.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Zakona o boravišnoj pristojbi.

Članak 20.

Ovaj Zakon stupa na snagu osmoga dana od dana objave u "Narodnim
novinama".

Klasa: 334-05/93-01/O6

Zagreb, 30. ožujka 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 30/1994-524